અત્રે નોંધનીય છે કે આપની ટિકિટ પર બિન્ની લક્ષ્મીનગર વિધાનસભા બેઠકથી ચૂંટણી જીત્યા હતા. પરંતુ કેજરીવાલ સાથે મતભેદ થવાના કારણે તેમણે પાર્ટી છોડી દીધી હતી. ત્યારબાદથી તેમના ભાજપમાં સામેલ થવાની અટકળો લગાવવામાં આવી રહી હતી. તેમણે આ વખતે લક્ષ્મીનગરના સ્થાને નવી દિલ્હી વિધાનસભા વિસ્તારથી કેજરીવાલને પડકાર આપવાની જાહેરાત કરી દીધી છે. જોકે અત્યાર સુધી એ નક્કી નથી થઇ શક્યું કે તેઓ ભાજપમાં સામેલ થશે તો તેમને પાર્ટી નવી દિલ્હી વિધાનસભા વિસ્તારથી ચૂંટણી સમરમાં ઉતારશે.